กระทรวงคมนาคมเดินหน้าโครงการพัฒนาที่อยู่อาศัยในชุมชนคลองเตย Smart Community แก้ไขปัญหาชุมชนแออัดคลองเตย
กระทรวงคมนาคม เร่งแก้ไขปัญหาชุมชนแออัดคลองเตย เดินหน้าโครงการพัฒนาที่อยู่อาศัยในชุมชนคลองเตย Smart Community เพื่อเป็นตัวอย่างในการแก้ไขปัญหาชุมชนแออัดและการบุกรุกที่ดิน ลดความเหลื่อมล้ำในสังคม        นายไพรินทร์ ชูโชติถาวร รัฐมนตรีช่วยว่าการกระทรวงคมนาคม เปิดเผยภายหลังเป็นประธานเปิดโครงการพัฒนาที่อยู่อาศัยในชุมชนคลองเตย หรือ Smart Community ว่า โครงการดังกล่าวเป็นการแก้ไขปัญหาชุมชนแออัดคลองเตย ที่มีการก่อสร้างที่อยู่อาศัยบนพื้นที่ของการท่าเรือแห่งประเทศไทยมาตั้งแต่ปี 2510 จำนวน 26 ชุมชน และชุมชนใต้ทางด่วน 5 แห่ง รวมกว่า 12,000 ครัวเรือน โดยการท่าเรือแห่งประเทศไทยมีแผนที่จะดำเนินโครงการพัฒนาที่อยู่อาศัยในชุมชนคลองเตย บนพื้นที่ 58 ไร่ บริเวณองค์การฟอกหนังเดิม ถนนริมทางรถไฟสายเก่าเขตคลองเตย กรุงเทพมหานคร เพื่อชีวิตความเป็นอยู่ที่ดีขึ้นของชุมชนคลองเตย และลดความเหลื่อมล้ำ         สำหรับแผนการพัฒนาพื้นที่จะมี 3 แนวทางให้กับประชาชนที่อาศัยได้เลือก โดยการออกแบบโครงการเป็นลักษณะอาคารอาศัย 25 ชั้น จำนวน 4 อาคาร ขนาดห้อง 33 ตารางเมตร อาคารละ 1,536 ยูนิต รวม 6,144 ยูนิต แนวทางที่ 2. การมอบที่ดินเปล่าขนาด 19.5 ตารางวา บริเวณหนองจอง มีนบุรีจำนวน 2,140 แปลง เพื่อเป็นเจ้าของพื้นที่ และทางเลือกที่ 3. การมอบเงินทุนพัฒนาภาพชีวิตเพื่อเป็นก้อนใหญ่ เพื่อใช้กลับไปพัฒนาคุณภาพชีวิตที่บ้านเกิด ซึ่งหลังจากนี้ กทท. จะเริ่มลงพื้นที่ทำการสำรวจความคิดเห็นความต้องการจากประชาชน คาดว่าจะเริ่มการก่อสร้าง         รัฐมนตรีช่วยว่าการกระทรวงคมนาคม กล่าวด้วยว่า จะเร่งรัดให้ดำเนินการก่อสร้างให้เร็วที่สุด? โดยจะทำการสำรวจประชากร?ให้แล้วเสร็จภายใน? 6? เดือน เพื่อ?เปิดประมูลโครงการก่อสร้างภายในปี 2562 คาดว่าจะใช้ระยะเวลาก่อสร้างประมาณ 3 ปี ?? มูลค่าโครงการกว่า 7,500 ล้านบาท? ทั้งนี้มองว่าพื้นที่ดังกล่าวมีความสมบูรณ์ในระบบคมนาคมขนส่งที่สำคัญ เมื่อโครงการดังกล่าวก่อสร้างแล้วเสร็จในอนาคตมีแนวคิดจะเปิดให้บริการรถไฟชุมชนจากที่ตั้งโครงการฯ ไปยังพระราม 4 พร้อมมั่นใจว่าโครงการดังกล่าวจะเป็นตัวอย่างในการแก้ไขปัญหาต่างๆ ที่มีทั้ง?เรื่องชุมชนแออัด?และการบุกรุกที่ดิน?